જરા વિચારો. પહેલાંના સમયમાં લગ્નપ્રસંગ પણ આ જ રીતે થતા. ઘરમાં છોકરી કે છોકરો મોટાં થઇ ગયાં હોય અને માગાં આવતાં હોય ત્યારે અગાઉ મા-બાપ એવું વિચારતાં કે બંને ભાઇ-બહેનને કે બંને ભાઇઓને કે બહેનોને સાથે વરાવી દઇએ. આની પાછળનું એક ગણિત એ કે એકસાથે બંને પ્રસંગ ઊકલી જાય અને ભાર હળવો થાય. સૌથી મોટો ફાયદો આર્થિક રીતે. ખર્ચ ઘટી જાય. દેવું કરીને પણ સંતાનોને પરણાવતાં મા-બાપ અગાઉ આવું જ કરતાં. હવે સમય બદલાયો છે, સારો છે કે ખરાબ છે એવું નથી કહેતા પણ બદલાયો છે જરૂર.